FØLGEBREV


Til Ombudsmanden



Studstrup 04-11-12
Vedr. J.nr.2012-1029-5091/STM4
Hermed vender Studstrup Borgerforening tilbage til klagen, som oprindeligt blev tilsendt ombudsmanden den 08-03-12. 
Ombudsmanden videresendte sagen til Århus kommunes afdeling for Trafik & Veje, der efterfølgende har udarbejdet en redegørelse af 23-04-12, som vi hermed vedlægger sammen med Borgerforeningens kommentarer. 

Det er med forundring, at vi i dag ser tilbage på dette projektforløb, som er gennemført af forvaltningen i landets næststørste by.
For forståelsens skyld, har vi i vores kortfattede kommentarer (3) tilladt os at antyde, at Trafik & Veje ret tidligt i forløbet har ”skudt sig selv i foden” ved at satse på en skjult dagsorden, der selvfølgelig ikke tålte beboerinddragelse, ej heller inddragelse af Teknisk Udvalg. 
Vi vil derfor foreslå, at Ombudsmanden starter med at læse Studstrup Borgerforenings kommentarer kort fortalt (3). Dernæst Borgerforeningens detaljerede kommentarer, som for overskuelighedens skyld er lagt ind i Trafik & Vejes redegørelse (2). 
Dokumenterne, der henvises til, ligger på DVD’en sammen med den oprindelige klage(1), med ovennævnte  J.nr.2012-1029-5091/STM4.
 Den originale redegørelse fra Trafik & Veje er for en god ordens skyld vedlagt som PDF fil (4).
Den vedlagte DVD indeholder således:
1. Endelig klage 08-03-12 (med tilhørende bilag)

2. Detaljerede kommenteret redegørelse 04-11-12

3. Kommentarer til redegørelse kort fortalt 04-11-12
4. Trafik & Vejes redegørelse 23-04-12
Er der spørgsmål til ovenstående eller til materialet, kan jeg naturligvis kontaktes.

På Studstrup Borgerforenings vegne,


Poul Bechager Pedersen
Vibeengen 4, Studstrup
8541 Skødstrup
Tel. 20 22 74 50
mail: poul@studstrup.dk

